
Z á p i s n i c a

zo zasadnutia obecného zastupiteľstva v Hontianskych Moravciach
 dňa 28.01.2025

Prítomní poslanci: podľa prezenčnej listiny

Program zasadnutia:

1. Otvorenie, predloženie programu zasadnutia.
2. Voľba overovateľov zápisnice.
3. Voľba návrhovej komisie.
4. Určenie zapisovateľa.
5. Schválenie spoluúčasti na nákup minibágra cez Environmentálny fond.
6. Schválenie spoluúčasti na nákup nákladného auta cez MŽP SR.
7. Informácie o pripravovaných projektoch.
8. Rôzne.
9. Záver

K bodom zasadnutia:

K bodu 1: Otvorenie, predloženie programu zasadnutia

Zasadnutie zastupiteľstva otvoril starosta obce Dalibor Tesársky, privítal prítomných, konštatoval, že na zasadnutí je prítomná nadpolovičná väčšina poslancov a zastupiteľstvo je uznášaniaschopné.  Následne predložil program zasadnutia. Program zasadnutia bol schválený bez pripomienok.

K bodu 2: Voľba overovateľov zápisnice

Za overovateľov zápisnice boli zvolení poslanci: p. Ján Melicherčík, p. Ján Brunauer.

K bodu 3: Voľba návrhovej komisie

Návrhovú komisiu poslanci zvolili v zložení p. Peter Jankov, p. Rastislav Halaj 

K bodu 4: Určenie zapisovateľa. 

Za zapisovateľa starosta obce určil  Marcelu Púčekovú.

K bodu 5: Schválenie spoluúčasti na nákup minibágra cez Environmentálny fond.
Starosta obce informoval, že obec bola úspešná v projekte s názvom „ Nákup minibágra s príslušenstvom pre obec Hontianske Moravce“ z Environmentálneho fondu formou dotácie vo výške 13 216, 35 € s DPH. Výška spoluúčasti bola pôvodne 130 €, ale nakoľko sa od 1.1.2025 menila výška DPH zvýšila sa výška spoluúčasti na 451, 35 €. Poslanci súhlasia s výškou spoluúčasti na nákup minibágra. 

K bodu 6: Schválenie spoluúčasti na nákup nákladného auta cez MŽP SR.
	Obec bola úspešná v projekte MŽP na nákup nákladného auta v rámci výzvy: „ Zlepšenie efektivity zberu a zvýšenie množstva vytriedených odpadov v obci Hontianske Moravce“. Výška nenávratného finančného príspevku je 137 074,78 € /s DPH/. Spoluúčasť obce z vlastných zdrojov je 8% - 11 919,55 € /s DPH/. Poslanci súhlasia s výškou spoluúčasti na nákup nákladného auta. Súčasné obecné nákladné auto AVIA obec potom odpredá. 

K bodu 7: Informácie o pripravovaných projektoch.
Starosta obce: 
· Projekt na rekonštrukciu ČOV – projekt aj so všetkými potrebnými povoleniami je už pripravený, v súčasnosti sa pripravuje rozpočet, budeme čakať na vhodnú výzvu do ktorej by sme sa mohli zapojiť
· Rekonštrukcia budovy obecného úradu- o dva mesiace bude výzva na rekonštrukciu verejných budov cez BBSK do ktorej sa zapojíme, taktiež sa pracuje na aktualizovaní rozpočtu na novú DPH
· Kompostéry do domácností – bol schválený projektový zámer cez Integrovanú územnú investíciu na nákup kompostérov na bioodpad /1000 l/ do domácností, spolu 179 kompostérov, spoluúčasť pri tomto projekte je 8 %. Následne budú tieto kompostéry dané do domácnosti.

K bodu 8: Rôzne.

Starosta obce 
· 6.2.2025 bude zberová spoločnosť MEPOS s.r.o. Lučenec vykonávať v našej obci čipovanie smetných nádob ako predprípravu na množstevný zber, ktorý v našej obci plánujeme zaviesť od 01.01. 2026, starosta obce pripraví reláciu na sociálne siete, káblovú televíziu, kde zdôvodní aj zvýšenie výšku poplatku za komunálny odpad a informuje občanov o čipovaní nádob, počas roku plánuje v spolupráci s bytovým družstvom zrekonštruovať stojiská na kontajnery pri bytovkách, ktoré budú uzamykateľné
· 22.2.2025 bude obecná zabíjačka, kde všetkých pozýva 
· 6.2.2025 o 16.00 hod. bude v kultúrnom dome v Hontianskych Tesároch stretnutie ohľadom plánovanej výstavby spaľovne komunálnych odpadov, ktorej sa zúčastnia aj zástupcovia investora a zástupcovia spracovania projektu, je verejná pre všetkých občanov
· V deň konania zastupiteľstva sa starosta zúčastnil na stavebnom konaní ohľadne 2 čiernych stavieb, ktoré boli pred príchodom stavebného úradu odstránené, ale stavebný úrad vo veci koná ďalej.




K bodu 9:  Záver
			
[bookmark: _GoBack]Na záver rokovania starosta obce poďakoval prítomným poslancom a obyvateľom obce za účasť a ukončil zasadnutie obecného zastupiteľstva.

V Hontianskych Moravciach 29.01.2025



Overovatelia zápisnice:




............................................	............................................		............................................
Ján Melicherčík  			Ján Brunauer	 	           Dalibor Tesársky
									             starosta obce

